У Вікіпедыі ёсць артыкулы пра іншых асоб з прозвішчам Ганзага.

**Карла II Ганзага-Невер**, ці **Шарль II дэ Невер** (італ.: Carlo II di Gonzaga-Never, фр.: Charles II de Nevers; 22 кастрычніка 1609, Францыя — 30 жніўня 1631, Каўрыяна, герцагства Мантуя) — герцаг Невер, герцаг Рэтэль, герцаг Маен, герцаг д'Эгіён з роду Ганзага-Невер.

Біяграфія
---------

Карла II Ганзага-Невер нарадзіўся 22 кастрычніка 1609 года. Ён быў малодшым сынам Карла I Ганзага-Невер, герцага Невера, герцага Рэтэля, прынца Арша і Кацярыны Латарынгскай, дачкі Шарля Латарынгскага, герцага Маена.

У 1621 годзе пасля смерці дзядзькі Анры Латарынгскага, Карла II Ганзага-Невер атрымаў у спадчыну тытул герцага Маена і герцага д'Эгільёна, а таксама маркіза дэ Вілара і графа Мэна. Яго старэйшы брат, Франсуа Ганзага-Невер памёр у 1622 годзе ва ўзросце 16 гадоў, і Карла II Ганзага-Невер стаў спадчыннікам герцагстваў Невер і Рэтэль і княства Арш.

У 1627 годзе яго бацька стаў спадчыннікам Вінчэнца II Ганзага, апошняга герцага Мантуі, які належаў да прамой галіны роду Ганзага. Ён ажаніў свайго сына ў Мантуі 25 снежня 1627 года з Марыяй Ганзага, дачкой памерлага герцага Франчэска IV Ганзага.

Нявеста прынесла ў якасці пасагу герцагства Манферата, і ўмацавала правы свёкра на прастол герцагства Мантуі. Аднак Чэзарэ II Ганзага дзі Гвастала, абапіраючыся на падтрымку Іспаніі і Свяшчэннай Рымскай імперыі, развязаў вайну, вядомую пад назвай вайны за мантуанскую спадчыну, якая доўжылася з 1628 па 1631 год.

Карла II Ганзага-Невер памёр 14 жніўня 1631 года ў замку Каўрыяна[it], у якім ён праходзіў лячэнне, пакінуўшы на апецы жонкі двух непаўналетніх дзяцей. Яго адзіны сын Карла III Ганзага стаў дзявятым герцагам Мантуі пад імем Карла II, пасля смерці дзеда, Карла I Ганзага-Невера, у 1637 годзе. Да яго паўналецця рэгентам пры ім была яго маці Марыя Ганзага.

Карла II Ганзага-Невер быў пахаваны ў царкве Санта-Марыя-дэле-Грацые, на ўскраіне Мантуі.

Сям'я
-----

У сям'і Карла II Ганзага-Невер і Марыі Ганзага нарадзіліся трое дзяцей.

* Марыя Ганзага-Невер;
* Элеанора Ганзага-Невер (1630—1686), выйшла замуж за Фердынанда III, імператара Свяшчэннай Рымскай імперыі;
* Карла III Ганзага-Невер (1629—1665), герцаг Мантуі і Манферата.

Зноскі
------

1. ↑  *Pas L. v.* Carlo II Gonzaga // Genealogics — 2003.<a href='https://wikidata.org/wiki/Track:Q19847329'></a><a href='https://wikidata.org/wiki/Track:Q19847326'></a>
2. ↑  *(unspecified title)* Праверана 7 жніўня 2020.
3. ↑  Santuario Beata Vergine Maria delle Grazie — Grazie di Curtatone (Mantova) Архівавана 30 чэрвеня 2004.
4. ↑  Генеалагічнае дрэва роду Ганзага

Спасылкі
--------

* Лагатып Вікісховішча На Вікісховішчы ёсць медыяфайлы па тэме Карл II Ганзага
* Sardimpex.com : Gonzaga — Marchesi e Duchi sovrani di Mantova(недаступная спасылка) (італ.)
* Genealogy.euweb.cz : Gonzaga family Архівавана 4 мая 2008. (англ.)
* Siefar : Catherine de Lorraine-Mayenne et ses enfants par Hilarion de Coste Архівавана 5 красавіка 2008. (фр.)

|  |  |
| --- | --- |
| ⚙️   Тэматычныя сайты | The Peerage |
| Генеалогія і некрапалістыка | Find a Grave · WikiTree · WeRelate · Sejm-Wielki.pl · Rodovid · genealogics.org |
| Нарматыўны кантроль | GND: 137845200 · ISNI: 0000 0000 5895 9450 · VIAF: 86020390 |